##### Obec Štiavnička, Obecný úrad Štiavnička 78, 034 01 Štiavnička

SÚŤAŽNÉ PODKLADY

Predmet zákazky:

##### Výstavba ľavostranného chodníka v obci Štiavnička

Postup zadávania podlimitnej zákazky podľa zákona č. 25/2006 Z. z. o verejnom obstarávaní

a o zmene a doplnení niektorých zákonov v znení neskorších predpisov

v zmysle § 100 ods. 1 písm. f) bod 2.

V Štiavničke dňa

Ladislav Zvara

starosta obce

Súlad súťažných podkladov so zákonom č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) potvrdzuje

V Štiavničke dňa

Ing, Jozef Jaroš

##### OBSAH SÚŤAŽNÝCH PODKLADOV

A.1Pokyny pre uchádzačov

Časť I.

Všeobecné informácie

Časť II.

Dorozumievanie a vysvetľovanie

Časť III.

Príprava ponuky

Časť IV.

Predkladanie ponúk

Časť V.

Otváranie a vyhodnotenie ponúk

Časť VI.

Uzavretie zmluvy

A.2 Podmienky účasti uchádzačov

A.3 Kritériá na vyhodnotenie ponúk a pravidlá ich uplatnenia

B.1Opis predmetu zákazky

B.2Spôsob určenia ceny

B.3Obchodné podmienky dodania predmetu zákazky

**A.1 POKYNY PRE UCHÁDZAČOV**

**Časť I.**

##### Všeobecné informácie

1. **Identifikácia obstarávateľskej organizácie**

Názov: Obec Štiavnička

IČO: 00315770

Sídlo: Obecný úrad Štiavnička 78, 034 01 Štiavnička

Splnomocnený zástupca: Ladislav Zvara – starosta obce

Krajina: Slovenská republika

**Kontaktné miesto (miesta)**: Obecný úrad Štiavnička 78, 034 01 Štiavnička,,

Kontaktné osoby: Ing. Jozef Jaroš, Ladislav Zvara

Mobil: +421 917475700

Telefón: +421 911024144

Email: jaros.jozefvo@gmail.com; oustaiavnicka@stonline.sk

1. **Predmet zákazky**
   1. Výstavba ľavostranného chodníka v obci Štiavnička

* 1. Kód predmetu zákazky podľa platných klasifikácií.

Spoločný slovník obstarávania (CPV): 45233161-5 Stavebné práce na stavbe chodníkov

* 1. Podrobné vymedzenie predmetu zákazky tvorí časť *B.1 Opis predmetu zákazky*.

1. **Komplexnosť dodávky**

Požiadavka na komplexnosť ponuky: požaduje sa ponuka na celý predmet zákazky

1. **Zdroj finančných prostriedkov**

Predmet zákazky bude financovaný z prostriedkov nenávratného finančného príspevku z úradu vláda SR sume 30 000,- € , z finančných prostriedkov obce a daľšíchprostriedkov štátu postupne od pridelených prostriedkov až do ukončenia celej zákazky, za akú cenu sa vysúťaží.

1. **Druh zákazky**
   1. Typ zmluvy: zákazka na uskutoč.staveb.prác - uskutočňovanie stavebných prác. Výsledok postupu verejného obstarávania zadanie zákazky.
   2. Podrobné vymedzenie zmluvných podmienok na dodanie požadovaného predmetu zákazky tvorí časť *B.3 Obchodné podmienky dodania predmetu zákazky, B.1 Opis predmetu zákazky a B.2 Spôsob určenia ceny*.
2. **Miesto a termín plnenia**
   1. Miesto alebo miesta dodania predmetu zákazky: Kataster obce Štiavnička
   2. Trvanie zmluvy alebo lehota na skončenie dodávky:  Lehota skončenia dodávky je 31.12.2018. Plnenie bude do 30 dní od vyzvania na plnenie pomernej časti, ktorá bude zodpovedať pridelenej sume od štátnych organizácií alebo od obce.
3. **Variantné riešenia**

sa neprijímajú

###### Platnosť ponuky

Ponuky zostávajú platné počas lehoty viazanosti ponúk, t. j. do 30.06..2016.

**Časť II.**

##### Dorozumievanie a vysvetľovanie

###### Dorozumievanie medzi obstarávateľskou organizáciou a uchádzačmi

* 1. Poskytovanie vysvetlení a iné dorozumievanie (ďalej len „informácie“) medzi obstarávateľskou organizáciou a uchádzačmi sa zo strany obstarávateľskej organizácie bude uskutočňovať písomnou formou.
  2. Pri poskytnutí informácií napríklad elektronickou poštou, faxom a pod. (ďalej len „elektronické prostriedky“), ktorými nemožno trvalo zachytiť ich obsah, tieto informácie sa doručia aj v písomnej forme, najneskôr do 3 dní odo dňa odoslania informácie elektronickými prostriedkami, pri dodržaní zákonom stanovených lehôt.
  3. Pri zistení rozdielov medzi obsahom informácie bez trvalého zachytenia obsahu a informácie doručenej v písomnej forme je rozhodujúca písomná forma.

1. **Vysvetľovanie** 
   1. V prípade potreby vysvetliť údaje uvedené vo výzve na predkladanie ponúk alebo v súťažných podkladoch, môže ktorýkoľvek zo záujemcov požiadať o ich vysvetlenie priamo u zodpovednej osoby na adrese: Obecný úrad Štiavnička 78, 034 01 Štiavnička,,,

Osoby zodpovedné za vysvetľovanie: Ing. Jozef Jaroš, Ladislav Zvara

Mobil: +421 907870067 / 0911 024144

Email: jaros.jozefvo@gmail.com; oustiavnicka@stonline.sk

Žiadosť o vysvetlenie možno podať najneskôr do 19.04.2016

* 1. Vysvetľovanie údajov uvedených vo výzve na predkladanie ponúk alebo v súťažných podkladoch sa bude uskutočňovať spôsobom a v lehotách podľa § 100 ods. 1 písm. e) zákona o verejnom obstarávaní.
  2. Vysvetlenia, prípadne opravy súťažných podkladov budú záujemcom k dispozícii na profile verejného obstarávateľa na stránke www.uvo.gov.sk a na [www.stiavnicka.sk](http://www.stiavnicka.sk). Verejný obstarávateľ poskytuje neobmedzený prístup k súťažným podkladom a ostatným informáciám elektronickými prostriedkami na profile verejného obstarávateľa na stránke [www.uvo.gov.sk](http://www.uvo.gov.sk) a na [www.stiavnicka.sk](http://www.stiavnicka.sk). Verejný obstarávateľ odporúča všetkým záujemcom sledovať zákazku v profile najvhodnejšie až do termínu na predkladanie ponúk vzhľadom k tomu, že všetky vysvetlenia a zmeny súťažných podkladov a prípadné ďalšie informácie k zákazke, ktoré by mohli mať vplyv na vypracovanie kvalifikovanej ponuky k tejto súťaži budú priebežne zverejňované v profile verejného obstarávateľa v dokumentácii k príslušnej zákazke na stránke www.uvo.gov.sk a na www.stiavnicka.sk. Po takomto zverejnení verejný obstarávateľ považuje informáciu za doručenú všetkým záujemcom - uchádzačom

1. **Obhliadka miesta dodania predmetu zákazky**

Obhliadka miesta dodania predmetu nie je potrebná.

**Časť III.**

##### Príprava ponuky

1. **Jazyk ponuky**
   1. Celá ponuka, tiež doklady a dokumenty v nej predložené musia byť vyhotovené v štátnom jazyku.
   2. Ak ponuku predkladá uchádzač so sídlom mimo územia Slovenskej republiky, musí predložiť doklady vo verejnom obstarávaní v pôvodnom jazyku a súčasne doložené prekladom do slovenského jazyka (štátneho jazyka), okrem dokladov predložených v českom jazyku. V prípade zistenia rozdielov v obsahu predložených dokladov je rozhodujúci úradný preklad v štátnom jazyku.

###### Obsah ponuky

* 1. Ponuka predložená uchádzačom musí obsahovať:
     1. vyhlásenie uchádzača o pravdivosti a úplnosti všetkých dokladov a údajov uvedených v ponuke,
     2. doklady a dokumenty potrebné na preukázanie podmienok účasti uvedené v časti A.2
     3. samostatný list, na ktorom je uvedený názov alebo obchodné meno uchádzača, adresa alebo sídlo uchádzača a návrh na plnenie jednotlivých kritérií podľa časti A.3
     4. návrh zmluvy, v ktorom sú zohľadnené časti *B.3 Obchodné podmienky dodania predmetu zákazky, B.1 Opis predmetu zákazky a B.2 Spôsob určenia ceny*,
  2. Všetky požadované doklady, ktorými uchádzač preukazuje splnenie podmienok účasti vo verejnom obstarávaní, resp. ďalšie požadované dokumenty musia byť originály alebo úradne osvedčené kópie originálov.

1. Mena a ceny uvádzané v ponuke
   1. Navrhovaná zmluvná cena musí byť stanovená podľa § 3 zákona NR SR  
      č.18/1996 Z. z. o cenách v znení neskorších predpisov.
   2. Navrhovaná zmluvná cena bude uvedená v eurách.
   3. Ak je uchádzač platcom dane z pridanej hodnoty (ďalej len „DPH“), navrhovanú zmluvnú cenu uvedie v zložení:
      1. navrhovaná zmluvná cena bez DPH,
      2. sadzba DPH a výška DPH,
      3. navrhovaná zmluvná cena vrátane DPH.
   4. Ak uchádzač nie je platcom DPH, uvedie navrhovanú zmluvnú cenu celkom. Na skutočnosť, že nie je platcom DPH, upozorní.

**Časť IV.**

##### Predkladanie ponúk

1. Označenie obalov ponúk
   1. Uchádzač vloží ponuku do samostatného obalu. Obal musí byť uzatvorený.
   2. Obal ponuky musí obsahovať nasledovné údaje:
      1. adresu obstarávateľskej organizácie uvedenú vo výzve a v týchto súťažných podkladoch,
      2. adresu uchádzača,
      3. označenie „podlimitná zákazka - neotvárať“,
      4. označenie heslom zákazky: „Chodník Štiavnička“
2. **Miesto a lehota na predkladanie ponúk**
   1. Ponuky je potrebné doručiť na adresu: Obec Štiavnička, Obecný úrad Štiavnička 78, 034 01 Štiavnička, Ladislav Zvara - starosta

* 1. Ponuky je potrebné doručiť v lehote na predkladanie ponúk. Lehota na predkladanie ponúk uplynie dňa 27.04.2016 o 14:00 hod..
  2. Ponuka predložená po uplynutí lehoty na predkladanie ponúk sa vráti uchádzačovi neotvorená.

1. **Doplnenie, zmena a odvolanie ponuky**
   1. Uchádzač môže predloženú ponuku dodatočne doplniť, zmeniť alebo odvolať  
      do uplynutia lehoty na predkladanie ponúk.
   2. Doplnenie alebo zmenu ponuky je možné vykonať odvolaním pôvodnej ponuky  
      na základe písomnej žiadosti uchádzača, zaslanej prostredníctvom poštovej zásielky alebo doručenej osobne uchádzačom alebo splnomocnenou osobou uchádzača a doručením novej ponuky v lehote na predkladanie ponúk.

**Časť V.**

##### Otváranie a vyhodnotenie ponúk

1. Otváranie ponúk
   1. Termín a miesto otvárania ponúk sú uvedené vo výzve. Otváranie ponúk sa uskutoční dňa 27.04.2016 o 15:00 hod. Miestom otvárania ponúk **Obec Štiavnička, Obecný úrad Štiavnička 78, 034 01 Štiavnička,** zasadačka obecného úradu.
   2. Na otváraní ponúk sa môžu zúčastniť uchádzači, ktorí predložili ponuky. Na otváraní ponúk môže byť uchádzač zastúpený štatutárnym orgánom alebo členom štatutárneho orgánu uchádzača alebo osobou splnomocnenou uchádzačom na jeho zastupovanie.
   3. Uchádzač (fyzická osoba), štatutárny orgán alebo člen štatutárneho orgánu uchádzača (právnická osoba), sa preukáže na otváraní ponúk preukazom totožnosti a výpisom z obchodného registra alebo živnostenským listom. Poverený zástupca uchádzača sa preukáže preukazom totožnosti a splnomocnením na zastupovanie.
   4. Na otváraní ponúk za účasti uchádzačov sa všetkým zúčastneným z predložených ponúk zverejnia obchodné mená, sídla alebo miesta podnikania všetkých uchádzačov a ich návrhy na plnenie určených kritérií na vyhodnotenie ponúk, ktoré sa dajú vyjadriť číslicou.
2. Preskúmanie ponúk
   1. Po otvorení ponúk komisia vykoná všetky úkony podľa zákona spočívajúce vo vyhodnotení splnenia podmienok účasti a vyhodnotení ponúk z hľadiska splnenia požiadaviek na predmet zákazky a náležitosti ponuky.
3. Hodnotenie ponúk
   1. Ponuky uchádzačov, ktoré neboli vylúčené, budú vyhodnocované len podľa kritérií na vyhodnotenie ponúk uvedených vo výzve na predkladanie ponúk a spôsobom určeným v časti *A.2 Kritériá na hodnotenie ponúk a pravidlá ich uplatnenia*.

**Časť VI.**

##### Uzavretie zmluvy

1. Oznámenie o výsledku vyhodnotenia ponúk
   1. Všetkým uchádzačom, ktorých ponuky sa vyhodnocovali bude doručená písomná informácia o výsledku vyhodnotenia ponúk.
   2. Úspešnému uchádzačovi bude oznámené, že sa jeho ponuka prijíma. Neúspešným uchádzačom bude oznámené, že neuspeli s uvedením dôvodov nepijatia ich ponuky.
2. Uzavretie zmluvy
   1. Zmluva s úspešným uchádzačom bude uzavretá v lehote viazanosti ponúk alebo v predĺženej lehote viazanosti ponúk t.j.30.06.2016
   2. Úspešný uchádzač, alebo uchádzači sú povinní poskytnúť verejnému obstarávateľovi v súlade s § 45 ods. 9 zákona o verejnom obstarávaní riadnu súčinnosť, potrebnú na uzavretie zmluvy tak, aby mohla byť uzatvorená do 30 dní odo dňa uplynutia lehoty podľa § 45 ods. 2 až 7 zákona , ak boli na jej uzatvorenie písomne vyzvaní.
   3. Úspešný uchádzač alebo uchádzači, ich subdodávatelia a ich osoby podľa § 27 ods. 2 a § 28 ods. 2 zákona sú povinní na účely poskytnutia riadnej súčinnosti potrebnej na uzavretie zmluvy mať v registri konečných užívateľov výhod zapísaných konečných užívateľov výhod.
   4. Ak úspešný uchádzač odmietne uzavrieť zmluvu alebo nesplní povinnosť podľa prvej vety alebo podľa druhej vety § 45 ods. 9 zákona o verejnom obstarávaní, môže byť zmluva uzavretá s uchádzačom, ktorý sa umiestnil ako druhý v poradí. Ak uchádzač, ktorý sa umiestnil druhý v poradí odmietne uzavrieť zmluvu alebo nesplní povinnosť podľa prvej vety alebo podľa druhej vety § 45 ods. 9 zákona o verejnom obstarávaní, môže byť zmluva uzavretá s uchádzačom, ktorý sa umiestnil ako tretí v poradí.
   5. Povinnosť mať zapísaných konečných užívateľov výhod v registri konečných užívateľov výhod sa vzťahuje na subdodávateľa, ktorý sa má podieľať na dodaní plnenia v sume najmenej 30 % z hodnoty plnenia uvedenej v ponuke uchádzača, ak ide o nadlimitnú zákazku, ktorej predpokladaná hodnota je najmenej 10 miliónov eur, alebo v sume najmenej 50 % z hodnoty plnenia uvedenej v ponuke uchádzača, ak ide o inú zákazku.
   6. Povinnosť mať zapísaných konečných užívateľov výhod v registri konečných užívateľov výhod sa vzťahuje na každého člena skupiny dodávateľov.

**A.2 PODMIENKY ÚČASTI UCHÁDZAČOV**

Doklady preukazujúce splnenie podmienok účasti uchádzačov so sídlom mimo územia Slovenskej republiky musia byť predložené v pôvodnom jazyku a súčasne musia byť preložené do štátneho jazyka okrem dokladov predložených v českom jazyku. Ak sa zistí rozdiel v ich obsahu, rozhodujúci je úradný preklad v štátnom jazyku.

V súlade s § 32 ods. 11 zákona o verejnom obstarávaní splnenie podmienky účasti možno preukázať čestným vyhlásením uchádzača, pričom doklady preukazujúce splnenie podmienok účasti predkladá úspešný uchádzač podľa § 44 ods. 1 v čase a spôsobom určeným verejným obstarávateľom a obstarávateľom. Všetky predložené doklady musia odrážať skutočný stav v čase, v ktorom uchádzač predložil ponuku. V prípade podľa § 32 ods. 11 zákona po vyhodnotení ponúk bude víťazný uchádzač vyzvaný na predloženie dokladov preukazujúcich splnenie podmienok účasti v lehote desať pracovných dní odo dňa doručenia výzvy na predloženie dokladov. Nepredloženie dokladov v tejto lehote sa považuje za nesplnenie podmienok účasti.

* 1. **Doklady potrebné na preukázanie splnenia podmienok účasti osobného postavenia**

Uchádzač musí spĺňať podmienky účasti týkajúce sa osobného postavenia podľa § 26 ods. 1 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len zákon o verejnom obstarávaní) a preukázať ich splnenie predložením originálnych dokladov alebo ich úradne osvedčených kópií podľa § 26 ods. 2 zákona o verejnom obstarávaní:

1. § 26 ods. 1 písm. a) - nebol on ani jeho štatutárny orgán, ani člen štatutárneho orgánu právoplatne odsúdený za trestný čin korupcie, za trestný čin poškodzovania finančných záujmov Európskej únie, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny alebo za trestný čin založenia, zosnovania alebo podporovania teroristickej skupiny alebo za trestný čin terorizmu a niektorých foriem účasti na terorizme - uchádzač preukazuje výpisom z registra trestov nie starším ako tri mesiace
2. § 26 ods. 1 písm. b) - nebol on ani jeho štatutárny orgán, ani člen štatutárneho orgánu právoplatne odsúdený za trestný čin, ktorého skutková podstata súvisí s podnikaním - uchádzač preukazuje výpisom z registra trestov nie starším ako tri mesiace
3. § 26 ods. 1 písm. c) - nebol naňho vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku - uchádzač preukazuje potvrdením príslušného súdu nie starším ako tri mesiace
4. § 26 ods. 1 písm. d) - nemá evidované nedoplatky poistného na zdravotné poistenie, sociálne poistenie a príspevkov na starobné dôchodkové sporenie, ktoré sa vymáhajú výkonom rozhodnutia - uchádzač preukazuje potvrdením Sociálnej poisťovne a zdravotnej poisťovne nie starším ako tri mesiace
5. § 26 ods. 1 písm. e) - nemá evidované daňové nedoplatky, ktoré sa vymáhajú výkonom rozhodnutia - uchádzač preukazuje potvrdením miestne príslušného daňového úradu nie starším ako tri mesiace
6. § 26 ods. 1 písm. f) - je oprávnený dodávať tovar, uskutočňovať stavebné práce alebo poskytovať službu, vo vzťahu aspoň k jednému predmetu zákazky, na ktorú predkladá uchádzač ponuku - uchádzač preukazuje dokladom o oprávnení dodávať tovar, uskutočňovať stavebné práce alebo poskytovať služby
7. § 26 ods. 1 písm. h) - nemá právoplatne uložený zákaz účasti vo verejnom obstarávaní alebo nie je osobou,
   1. ktorej spoločníkom, známym akcionárom, ktorý vlastní najmenej 34% akcií tejto spoločnosti alebo členom, alebo ktorej štatutárnym orgánom, členom štatutárneho orgánu, prokuristom alebo ovládajúcou osobou je osoba, ktorá má pravoplatne uložený zákaz účasti vo verejnom obstarávaní,
   2. ktorej spoločníkom, známym akcionárom, ktorý vlastní najmenej 34% akcií tejto spoločnosti alebo členom, alebo ktorej štatutárnym orgánom, členom štatutárneho orgánu, prokuristom alebo ovládajúcou osobou je osoba, ktorá je alebo v čase, keď prebiehalo verejné obstarávanie vo vzťahu ku ktorému bol právoplatne uložený zákaz činnosti vo verejnom obstarávaní, bola

2a. spoločníkom, známym akcionárom, ktorý vlastní najmenej 34% akcií tejto spoločnosti alebo členom, alebo ktorej štatutárnym orgánom, členom štatutárneho orgánu, prokuristom alebo ovládajúcou osobou osoby, ktorá má právoplatne uložený zákaz účasti vo verejnom obstarávaní,

2b. právnym nástupcom osoby, ktorá mala v čase, keď k nástupníctvu došlo, právoplatne uložený zákaz účasti vo verejnom obstarávaní,

* 1. ktorá sa stala právnym nástupcom osoby, ktorá mala v čase, keď k nástupníctvu došlo, právoplatne uložený zákaz účasti vo verejnom obstarávaní
* uchádzač preukazuje čestným vyhlásením

1. § 26 ods. 1 písm. i) - nemá nesplnenú povinnosť vyplatenia odmeny alebo odplaty zo zmluvy s osobou, ktorá je alebo bola subdodávateľom vo vzťahu k zákazke, zadanej podľa zákona, ktorá sa vymáha výkonom rozhodnutia - uchádzač preukazuje čestným vyhlásením
2. § 26 ods. 1 písm. j) - nemá nesplnenú povinnosť vyplatenia mzdy, platu alebo inej odmeny za prácu, náhrady mzdy alebo odstupného, na ktorých vyplatenie má zamestnanec nárok, ktoré sa vymáhajú výkonom rozhodnutia - uchádzač preukazuje čestným vyhlásením

Podnikateľ/uchádzač zapísaný do zoznamu podnikateľov vedeného Úradom pre verejné obstarávanie, ktorý preukázal spôsobilosť na uzavieranie zmlúv alebo rámcových dohôd vo verejnom obstarávaní a ktorý o zapísanie požiadal, môže preukázať splnenie podmienok účasti vo verejnom obstarávaní podľa § 26 údajmi a dokladmi zapísanými v zozname podnikateľov podľa § 128 ods. 1 zákona o verejnom obstarávaní. Splnenie podmienok účasti podľa § 26 zákona sa vyhodnocuje spôsobom podľa § 128 ods. 3 zákona.

* 1. Doklady a dokumenty potrebné na preukázanie splnenia finančného a ekonomického postavenia: § 27 ods. 1 písm. a) a) vyjadrenie banky alebo pobočky zahraničnej banky, ktorým môže byť prísľub banky alebo pobočky zahraničnej banky o poskytnutí úveru. Súčasne má uchádzač povinnosť predložiť aj čestné vyhlásenie štatutárneho orgánu, že má zriadený účet/účty iba v banke/bankách, od ktorých predložil požadované vyjadrenie.

Zdôvodnenie: Požiadavka je primeraná a jej potreba vyplynula z dôvodu overenia a preukázania finančnej spoľahlivosti u uchádzača, t.j., že uchádzač je aj pofinančnej stránke spoľahlivým partnerom.

§ 27 ods. 1 písm. d) prehľad o celkovom obrate alebo prehľad o dosiahnutom obrate v oblasti, ktorej sa predmet zákazky týka, najviac za posledné tri hospodárske roky, za ktoré sú dostupné v závislosti od vzniku alebo začatia prevádzkovania činnosti, pričom požiadavka na výšku obratu za obdobie jedného hospodárskeho roku nesmie presiahnuť trojnásobok predpokladanej hodnoty zákazky vypočítanej za obdobie 12 mesiacov, ak ide o podlimitnú zákazku alebo nesmie presiahnuť predpokladanú hodnotu zákazky vypočítanú na obdobie 12 mesiacov, ak ide o nadlimitnú zákazku

Uchádzač predloží zoznam prác za predchádzajúce tri roky pričom celková čiastka vykonaných prác musí byť minimálne 400 000 ,- € bez DPH. Zdôvodnenie: Podmienka zisťuje skúsenosti s poskytnutím predmetu zákazky. Je potrebná a primeraná vo vzťahu k predmetu zákazky vzhľadom na rozsah predmetu zákazky, predpokladanú hodnotu zákazky a dĺžku trvania tejto zákazky.

* 1. Doklady a dokumenty potrebné na preukázanie splnenia technickej alebo odbornej spôsobilosti: § 28 ods. 1 písm. b) zoznam stavebných prác uskutočnených za predchádzajúcich päť rokov doplneným potvrdeniami o uspokojivom vykonaní stavebných prác s uvedením cien, miest a lehôt uskutočnenia prác a zhodnotenia uskutočnených prác podľa obchodných podmienok; 1. ak odberateľom bol verejný obstarávateľ alebo obstarávateľ podľa tohto zákona, dokladom je referencia, 2. ak odberateľom bola iná osoba ako verejný obstarávateľ alebo obstarávateľ podľa tohto zákona, dôkaz o plnení potvrdí odberateľ, ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené uchádzač preukáže realizáciu minimálne dvoch stavebnýchj prác obdobnej predmetu zákazky s rozpočtovým nákladom min. 140 000,- EUR bez DPH. Referenčné listy budú originál, alebo úradne osvedčené kópie. Zdôvodnenie: Požiadavka zisťuje uchádzačove praktické skúsenosti s premetom zákazky a je primeraná z dôvodukvalitného vykonania zákazky.

§ 28 ods. 1 písm. g) údaje o vzdelaní a odbornej praxi alebo o odbornej kvalifikácii riadiacich zamestnancov, osobitne osôb zodpovedných za riadenie stavebných prác alebo za poskytnutie služby.

Uchádzač predloží

1. a). Profesijný životopis min.1 osoby s min. 3 rokmi odbornej praxe stavbyvedúceho v oblasti inžinierskych stavieb, vrátane úradne overenej kópie dokladu o odbornej spôsobilosti stavbyvedúceho na vybrané činnosti podľa zákona č. 50/1976 Zb. o územnom plánovaní a stavebnom poriadku so zameraním na inžinierske stavby.

b) Zoznam prác v pozícii stavbyvedúci pre inžiniersku činnosť s min. 1 skúsenosťou v

investičnej hodnote 140 000,- bez DPH

1. a). Profesijný životopis min.1 osôby s min. 5 rokmi odbornej praxe v pozícii hlavný majster v oblasti inžinierskych stavieb.

b) Zoznam prác v pozícii hlavného majstra pre inžiniersku činnosť s min. 1 skúsenosťou

v investičnej hodnote 140 000,- bez DPH.

Predložený profesijný životopis každej z vyššie uvedených osôb, ktorá bude zodpovedať za riadenie a výkon stavebných prác musí obsahovať minimálne: meno a priezvisko tejto osoby, najvyššie dosiahnuté vzdelanie, pracovnú skúsenosť, vrátane názvu objednávateľa/zamestnávateľa, pracovnej pozície a obdobia pôsobenia v danej funkcii (od - do, mesiac/rok). Zoznam stavebných prác každej z vyššie uvedených osôb, ktorá bude zodpovedať za riadenie a výkon stavebných prác musí obsahovať: a) meno a priezvisko osoby; b) funkcia, názov zastávanej funkcie osoby pri plnení zmluvy/projektu, c) stručný opis predmetu/rozsahu činností v rámci zmluvy/projektu, ktoré zodpovedná osoba vykonávala; d) obdobie poskytovania príslušnej služby (od - do, mesiac/rok); e) kontaktná osoba za objednávateľa/zamestnávateľa, u ktorého si možno overiť tieto údaje (meno, priezvisko, pozícia, aktuálne telefónne číslo, aktuálny e-mail); f) dátum, miesto, podpis osoby.

Zdôvodnenie: Požadované doklady majú garantovať odborné a kvalitné plnenie zákazky, ako aj preukázanie skúseností uchádzača s dodávkou prác rovnakého alebo podobného charakteru ako je predmet zákazky a to s prihliadnutím na predpokladaný finančný objem požadovaného predmetu zákazky a predpokladanú dobu plnenia.

* 1. § 29 certifikát kvality vydaný nezávislou inštitúciou, ktorým sa potvrdzuje splnenie noriem zabezpečenia kvality uchádzačom alebo záujemcom. Uchádzač predloží certifikát o zavedení systému riadenia kvality v zmysle požiadaviek normy ISO 9001.Verejný obstarávateľ prijme aj iné/ekvivalentné dôkazy predložené uchádzačom, ktoré sú rovnocenné opatreniam na zabezpečenie kvality podľa požiadaviek na vydanie tohto certifikátu. V prípade uchádzača,ktorého tvorí skupina dodávateľov zúčastnená vo verejnom obstarávaní stačí predložiť certfkát jedného dodávateľa. Zdôvodnenie: Preukázanie odbornosti uchádzača kvalitne zrealizovať zákazku.
  2. § 30 certifikát kvality vydaný nezávislou inštitúciou, ktorým sa potvrdzuje splnenie určitých noriem environmentálneho riadenia uchádzačom alebo záujemcom. Uchádzač predloží certifikát o zavedení systému enviromentu v zmysle požiadaviek normy ISO 14001 vydaný nezávislou inštitúciou, pričom verejný obstarávateľ uzná ako rovnocenné osvedčenia vydané príslušnými orgánmi členských štátov Európskej únie. Verejný obstarávateľ prijme aj iné/ekvivalentné dôkazy predložené uchádzačom, ktoré sú rovnocenné opatreniam na zabezpečenie kvality podľa požiadaviek na vydanie tohto certifikátu. V prípade uchádzača,ktorého tvorí skupina dodávateľov zúčastnená vo verejnom obstarávaní stačí predložiť certifkát jedného dodávateľa.

Zdôvodnenie: Preukázanie schopnosti uchádzača zrealizovať zákazku bez následkov na

životné prostredie.

* 1. § 30 certifikát o zavedení systému riadenia BOZP v zmysle normy OHSAS 18001, vydaný nezávislou inštitúciou, ktorým sa potvrdzuje splnenie určitých noriem bezpečnosti a ochrany zdravia pri práci uchádzačom alebo záujemcom Uchádzač predloží certifikát o zavedení systému riadenia BOZP v zmysle požiadaviek normy OHSAS 18001vydaný nezávislou inštitúciou, pričom verejný obstarávateľ uzná ako rovnocenné osvedčenia vydané príslušnými orgánmi členských štátov Európskej únie. Verejný obstarávateľ prijme aj iné/ekvivalentné dôkazy predložené uchádzačom, ktoré sú rovnocenné opatreniam na zabezpečenie kvality podľa požiadaviek na vydanie tohto certifikátu. V prípade uchádzača,ktorého tvorí skupina dodávateľov zúčastnená vo verejnom obstarávaní stačí predložiť certifkát jedného dodávateľa.

Zdôvodnenie: Preukázanie schopnosti uchádzača zrealizovať zákazku v súlade so zákonmi a vyhláškami BOZP.

**Vzor referencie**

**Dôkaz o plnení ( referenčný list)**

|  |  |  |  |
| --- | --- | --- | --- |
| Referenčný list – potvrdenie o uspokojivom vykonaní stavebných prác | | | |
| **Obchodné meno a sídlo zhotoviteľa:** | | | |
| **Obchodné meno a sídlo odberateľa:** | | | |
| **Názov a miesto zákazky:** | | | |
| **Stručný opis predmetu zákazky:** | | | |
| **Zmluvná cena (uvedená v € vrátane DPH):** | **Skutočne fakturovaná cena ( uvedená v € vrátane DPH):** | | |
| **Zmluvný termín realizácie:**  Zmluvný termín realizácie ( od – do): | **Skutočný termín realizácie:**  Skutočný termín realizácie ( od – do): | | |
| **Vyjadrenie odberateľa ( verejného obstarávateľa):** | | | |
| **Meno a priezvisko** kontaktnej osoby poverenej poskytnutím informácie: | | **Tel. č. a emailová adresa** kontaktnej osoby poverenej poskytnutím informácie: | |
| **Miesto a dátum:** | | | **Podpis a pečiatka odberateľa** (verejného obstarávateľa) : |

Potvrdenie môže mať aj iný formát, musí však obsahovať požadované údaje.

**A.3 KRITÉRIÁ NA VYHODNOTENIE PONÚK A PRAVIDLÁ ICH UPLATNENIA**

Vyhodnotenie ponúk bude na základe ekonomicky najvýhodnejšej ponuky podľa týchto kritérii:

* 1. cena bez DPH - váha 100,00; body 100,00

Ponuka získa body podľa vzorca

Získané body = min.cenová ponuka / cenová ponuka uchádzača x 100

Najnižšia cenová ponuka získa max.100 bodov

Poznámka.

min.cenová ponuka – je najnižšia cenová ponuka z predložených ponúk

**Návrh na plnenie kritérií**

**Cenová ponuka**

1. Identifikácia dodávateľa : ( vyplní oslovený dodávateľ )

Názov:

Sídlo:

Štatutárny zástupca:

IČO:

DIČ:

##### Výstavba ľavostranného chodníka v obci Štiavnička

**Návrh kritérií:**

1. **Cena bez DPH ............................. €**

|  |  |  |
| --- | --- | --- |
| Názov | Cena bez DPH | Cena s DPH |
| Výstavba ľavostarnného chodníka v obci Štiavnička |  |  |

V dňa

........................................................................

podpis štatutárneho orgánu uchádzača alebo člena

štatutárneho orgánu alebo iného zástupcu uchádzača,

oprávneného konať v mene uchádzača

Poznámka:

Prílohou návrhu budú vypracované výkazy a výmery a rozpočty spolu s krycími listami.**B.1 OPIS PREDMETU ZÁKAZKY**

##### Pozri projekt „Výstavba ľavostranného chodníka v obci Štiavnička“

Ing. Miroslav Lukáč, 03481 Lisková 626 **Zákazkové číslo: 22.december 2015**

Výkresová a technická dokumentácia projektu je voľne dostupná na stránke stránke obce www.stiavnicka.sk

.

**B.2 SPÓSOB URČENIA CENY**

1. Uchádzač vyplní všetky položky, ktoré sú v projektovej dokumentácii uložené na CD.

(Výkaz a výmer, rozpočet, krycí list rozpočtu)

1. Cena za obstarávaný tovar alebo prácu súvisiacu s dodaním tovaru, musí byť stanovená v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.
2. Cena uvedená v návrhu ponuky musí obsahovať cenu za požadovaný predmet zákazky, t.j. sumár všetkých položiek, ktorý vychádza z ocenených položiek výkazu položiek predloženého uchádzačom.
3. Uchádzač musí v cene predmetu zákazky uviesť pre každú požadovanú položku aj jednotkovú cenu. Celková cena je daná súčinom jednotkovej ceny a množstva uvedeného v zozname položiek, ktorý je súčasťou tejto časti súťažných podkladov. Položky (jednotlivé časti predmetu zákazky) uvedené v zozname položiek, pre ktoré uchádzač neuvedie jednotkovú cenu, budú považované za už zahrnuté v iných cenách.

**B.3 OBCHODNÉ PODMIENKY DODANIA PREDMETU ZÁKAZKY**

**Zmluva o dielo č. ...............**

uzatvorená podľa ustanovení § 536 a nasl. Obchodného zákonníka č. 513/1991 Zb.

v znení neskorších predpisov

**Čl. I.**

## Zmluvné strany

**Objednávateľ :**

Obchodné meno : **Obec Štiavnička**

Sídlo :Obecný úrad Štiavnička 78, 034 01 Štiavnička

Štatutárny zástupca : Ladislav Zvara – starosta obceobce

IČO : 00315770

DIČ :

Bankové spojenie :

č. ú. :

Tel. : 0911024144

E-mail : oustiavnicka@stonline.sk

**Zhotoviteľ :**

Obchodné meno :

Sídlo :

Zapísaný v :

Štatutárny zástupca :

Bankové spojenie :

č. ú.:

IČO :

IČ DPH :

DIČ :

Tel. :

E-mail :

**Čl. II.**

## Predmet zmluvy

2.1. Zhotoviteľ sa zaväzuje, že za podmienok dohodnutých v tejto zmluve o dielo vykoná pre objednávateľa dielo: ***„*Výstavba ľavostranného chodníka v obci Štiavnička“***.*v zmysle platných STN, v súlade s výkazom výmer, za dodržania podmienok povolení, stanovísk a vyjadrení dotknutých orgánov a organizácií a odovzdá ho ako celok objednávateľovi v mieste plnenia zápisom o odovzdaní a prevzatí diela.

2.2. Objednávateľ sa zaväzuje poskytnúť zhotoviteľovi ďalej dohodnuté spolupôsobenie, dielo po jeho riadnom vykonaní od zhotoviteľa prevziať a zaplatiť za jeho zhotovenie cenu dohodnutú v tejto zmluve.

2.3. Obsah a rozsah predmetu tejto zmluvy je určený výkazom výmer, ponukou zhotoviteľa a podmienkami dohodnutými oboma zmluvnými stranami.

2.4. Zhotoviteľ je povinný vykonať dielo podľa tejto zmluvy na vlastné náklady a nebezpečie v čase dohodnutom v tejto zmluve. Pri vykonávaní diela postupuje zhotoviteľ samostatne pri dodržaní stanovených podmienok a pri rešpektovaní príslušných právnych predpisov.

**Čl. III.**

## Doba a čas plnenie

3.1. Zhotoviteľ je povinný dodať stavebné práce do miesta uveddeného v čl. IV bodu IV.1. tejto zmluvy od nadobudnutia účinnosti tejto zmluvy do **31.12.2018** Zmluvné strany sa dohodli, že plnenie predmetu zmluvy bude na základe objednávok objednávateľa v závislosti od pridelených finančných prostriedkov.

3.2 Zhotoviteľ sa zaväzuje, že dodá predmet dohodnutý v rozsahu a obsahu článku II. tejto zmluvy v nasledovných termínoch:

Začatie plnenia: **do 3 dní od prijatia objednávky na danú časť chodníka.**

Ukončenie plnenia: **do 60 dní od začatia prác na danú časť chodníka**

3.3. Prípadné zmeny času plnenia uvedeného v bode 3.1. dohodnú zmluvné strany formou očíslovaných písomných dodatkov, ktoré sa po obojstrannom súhlasnom podpise zmluvných strán stanú neoddeliteľnou súčasťou tejto zmluvy.

**Čl. IV.**

## Miesto plnenia

4.1. Miestom plnenia je : Kataster obce Štiavnička

**Čl. V.**

## Cena za dielo

5.1. Cena za zhotovenie predmetu zmluvy v rozsahu čl. II. bola zmluvnými stranami dohodnutá podľa zákona NR SR č. 18/1996 Z. z. o cenách v znení neskorších predpisov a jeho vykonávacej vyhlášky č. 87/1996 Z. z. a predstavuje :

**Cena bez DPH ............................... EUR**

**DPH 20% ............................... EUR**

**\_\_\_\_\_\_\_\_\_\_\_\_\_\_\_\_\_\_\_\_\_**

**Spolu s DPH ............................... EUR**

Slovom: .......................................................... eur a ...................................... centov.

5.2. V prípade vzniku naviac prác, zmeny podkladov atď., ovplyvňujúcich cenu za dielo dohodnutú v čl. 5.1. tejto zmluvy, musia byť predmetné práce, ich rozsah a cena prerokované, odsúhlasené a doriešené medzi zhotoviteľom a objednávateľom formou písomného dodatku k tejto zmluve. Podkladom pre zhotovenie naviac prác bude objednávka objednávateľa alebo objednávateľom potvrdený zápis v stavebnom denníku.

5.3. Rozpočet stavby odsúhlasený obidvoma zmluvnými stranami tvorí neoddeliteľnú súčasť tejto zmluvy.

**Čl. VI.**

## Platobné podmienky

6.1. Objednávateľ neposkytne zhotoviteľovi zálohu na realizáciu diela.

6.2. Cena diela bude zhotoviteľovi vyplatená vo väzbe na zrealizované vecné plnenia pri odovzdaní a prevzatí diela. Faktúra zhotoviteľa bude doložená potvrdením vecného plnenia stavebným dozorom predmetného diela.

6.3.. Ak pri odovzdaní a prevzatí diela budú zistené vady alebo nedorobky, je objednávateľ oprávnený zadržať 10 % z ceny diela až do termínu odstránenia všetkých vád a nedorobkov uvedených v zápise o prevzatí diela.

6.5. Lehota splatnosti faktúry bola vzájomne dohodnutá do 14 dní odo dňa doručenia faktúry objednávateľovi.

**Čl. VII.**

## Zmluvné pokuty a úroky z omeškania

7.1. V prípade omeškania zhotoviteľa so splnením povinnosti dodávky predmetu zmluvy v dohodnutom termíne, zaplatí zhotoviteľ objednávateľovi zmluvnú pokutu vo výške   
0,03% z ceny diela za každý deň omeškania.

7.2. V prípade omeškania objednávateľa s úhradou faktúry v dohodnutej dobe splatnosti, zaplatí objednávateľ zhotoviteľovi úrok z omeškania vo výške 0,03% z neuhradenej sumy   
za každý deň omeškania.

7.3. V prípade vzniku nároku na zmluvnú pokutu, zmluvné strany dohodli, že uplatnenie tejto sankcie je podmienené vystavením samostatnej faktúry.

**Čl. VIII.**

## Záručná doba a zodpovednosť za vady

8.1. Zhotoviteľ zodpovedá za to, že predmet tejto zmluvy bude zhotovený v súlade so záväzkami tejto zmluvy, podľa technických noriem, všeobecne záväzných právnych predpisov a požiadaviek objednávateľa a že bude spôsobilý k zmluvnému účelu.

8.2. Zmluvné strany dohodli záručnú dobu **60 mesiacov**, ktorá začína plynúť dňom odovzdania diela objednávateľovi. U zariadení a dodávok, u ktorých bol vydaný záručný list výrobcom, sa záruka zhotoviteľa riadi týmto záručným listom.

8.3. Dielo má vady, ak nie je v súlade s podmienkami stanovenými v bode 8.1. tejto zmluvy a ak nezodpovedá schválenému projektu stavby a právoplatnému stavebnému povoleniu.

8.4. Zmluvné strany sa dohodli, že počas záručnej doby má objednávateľ právo požadovať a zhotoviteľ povinnosť bezplatne odstrániť vady diela.

8.5. Objednávateľ je povinný písomne oznámiť zhotoviteľovi vady diela bez zbytočného odkladu, najneskôr do 3 dní odo dňa ich zistenia.

8.6. Zhotoviteľ sa zaväzuje začať s odstraňovaním prípadných vád predmetu tejto zmluvy do 5 dní od uplatnenia oprávnenej reklamácie objednávateľa a vady odstrániť v čo najkratšom technicky možnom čase. Termín odstránenia vád sa dohodne písomnou formou.

8.7. Vady diela, ktoré sú zjavné už pri odovzdaní a preberaní diela, je objednávateľ povinný uviesť v zápise o odovzdaní a prevzatí diela a zhotoviteľ je povinný ich odstrániť vo vzájomne dohodnutej lehote.

8.8. Zhotoviteľ nezodpovedá za vady diela, ktoré boli spôsobené porušením povinností zo strany objednávateľa.

**Čl. IX.**

## Spolupôsobenie objednávateľa a zhotoviteľa

9.1. Objednávateľ odovzdá zhotoviteľovi stavenisko pre zhotovenie predmetu zmluvy. Časový harmonogram, podmienky a koordinácia postupu stavebných prác budú dohodnuté pri odovzdaní staveniska.

9.2. Zhotoviteľ je povinný viesť od prevzatia staveniska stavebný denník o prácach, ktoré vykonáva. Do denníka sa denne zapisujú všetky skutočnosti rozhodujúce pre plnenie zmluvy, najmä odovzdanie stavebných pripraveností, záznamy technického dozoru objednávateľa a pod.

9.3. Objednávateľ je povinný sledovať obsah denníka a k zápisom pripájať svoje stanovisko. Ak stavbyvedúci so záznamom objednávateľa nesúhlasí, je povinný pripojiť k záznamu   
do 5 pracovných dní svoje vyjadrenie. V opačnom prípade sa predpokladá, že s jeho obsahom súhlasí. To isté platí pre objednávateľa voči záznamom zhotoviteľa.

9.4. Objednávateľ sa zaväzuje spolupracovať pri realizácii dohodnutého diela podľa tejto zmluvy a prevziať riadne dokončené dielo.

9.5. Zhotoviteľ je povinný vyzvať objednávateľa, stavebno – technický dozor, na prevzatie prác, ktoré budú ďalším postupom zakryté alebo sa stanú neprístupnými, a to minimálne tri pracovné dni vopred. Ak sa objednávateľ nedostaví ku kontrole, je zhotoviteľ oprávnený pokračovať vo vykonávaní diela. Ak bude objednávateľ trvať na dodatočnom odkrytí prác, znáša náklady s tým spojené. To však neplatí, ak sa pri dodatočnom odkrytí zistí porušenie kvalitatívnych podmienok výkonu práce zhotoviteľa.

**Čl. X.**

**Odovzdanie a prevzatie diela**

10.1. Zhotoviteľ odovzdá a objednávateľ preberie dielo po ukončení všetkých prác vrátane vypratania staveniska. Dielo sa bude odovzdávať ako celok.

10.2. Najneskôr 3 dni pred zahájením preberacieho konania odovzdá zhotoviteľ objednávateľovi kompletnú dodávateľskú dokumentáciu, bez ktorej sa nepristúpi k preberaciemu konaniu.

10.3. O odovzdaní a prevzatí diela zmluvné strany spíšu zápis, kde sa zhodnotí akosť vykonaných prác, súpis zistených vád a nedorobkov, s termínom ich odstránenia. Obsahom zápisu je aj vyhlásenie objednávateľa, že dielo preberá a pokiaľ nie, z akých dôvodov.

10.4. Prípadné vady a nedorobky, uvedené v zápise o odovzdaní a prevzatí diela, nebrániace užívaniu, odstráni zhotoviteľ vo vzájomne stanovenej lehote. V zápisnici o odovzdaní a prevzatí zhotoviteľ určí svojho zástupcu, ktorému umožní objednávateľ prístup na miesta prípadných vád a ktorý vydá potvrdenie o odstránení vád a nedorobkov.

10.5. Zhotoviteľ je povinný písomne vyzvať objednávateľa na prevzatie prác, a to najneskôr 7 dní pred plánovaným odovzdaním prác.

**Čl. XI.**

**Ostatné ustanovenia**

11.1. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné právne predpisy, technické normy a podmienky tejto zmluvy.

11.2. Zhotoviteľ sa zaväzuje všetky práce zrealizovať v súlade s platnými STN a právnymi predpismi platnými v čase realizácie diela pri dodržaní všetkých bezpečnostných opatrení.

11.3. Zhotoviteľ sa bude riadiť východiskovými podkladmi objednávateľa, zápismi a dohodami oprávnených zamestnancov.

11.4. Ak dohody uzavreté podľa bodu 11.3. budú mať vplyv na predmet alebo termín splnenia záväzku, musí byť súčasťou tejto dohody aj spôsob úpravy ceny a času plnenia vzhľadom na zmenu predmetu zmluvy. Takáto dohoda je podkladom pre vypracovanie písomného dodatku k tejto zmluve, ktorý sa po súhlasnom podpise obidvoch zmluvných strán stáva neoddeliteľnou súčasťou tejto zmluvy.

11.5. Zhotoviteľ bude pri realizácii diela plniť povinnosti vyplývajúce z rozhodnutí správnych orgánov vydaných pred začatím a počas realizácie prác. V prípade porušenia, resp. neplnenia týchto povinností bude objednávateľ prípadné sankcie uplatňovať u zhotoviteľa.

**Čl. XII.**

**Záverečné ustanovenia**

12.1. V sporných prípadoch sa zmluvné strany riadia ustanoveniami Obchodného zákonníka a príslušnými všeobecne záväznými právnymi predpismi. Týmito predpismi sa riadia aj vzťahy neupravené v tejto zmluve.

12.2. V prípade, že vzniknú spory vyplývajúce z tejto zmluvy, budú ich zmluvné strany riešiť vzájomnou dohodou štatutárnych zástupcov. Ak nedôjde k dohode, môže ktorákoľvek zo zmluvných strán požiadať o rozhodnutie príslušný súd.

12.3. Zmeny a doplnky tejto zmluvy budú zmluvné strany riešiť formou písomných, očíslovaných dodatkov, ktoré sa po súhlasnom obojstrannom podpísaní zmluvnými stranami stanú neoddeliteľnou súčasťou tejto zmluvy.

12.4. Táto zmluva nadobúda platnosť a účinnosť dňom jej podpísania. Je vypracovaná v štyroch vyhotoveniach s určením dve vyhotovenia pre objednávateľa a dve vyhotovenia pre zhotoviteľa.

12.5. Zhotoviteľ je povinný strpieť výkon kontroly/auditu súvisiaceho s dodávaným tovarom, uskutočnenými stavebnými prácami a poskytnutými službami kedykoľvek, počas platnosti a účinnosti Zmluvy, a to oprávnenými osobami, ktorými sú:

a. Poskytovateľ NFP a ním poverené osoby,

b. Útvar následnej finančnej kontroly a nimi poverené osoby,

c. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,

d. Orgán auditu, jeho spolupracujúce orgány a nimi poverené osoby,

e. Splnomocnení zástupcovia Európskej Komisie a európskeho dvora audítorov,

f. Osoby prizvané orgánmi uvedenými v písm. a) aţ d) v súlade s príslušnými právnymi predpismi SR a EÚ a poskytnúť im všetku potrebnú súčinnosť.

Vo všetkých zmluvách s podzhotoviteľmi alebo dodávateľmi v rámci Zmluvy o Dielo je Zhotoviteľ povinný uviesť obdobné ustanovenie.

12.6 Každé čiastkové plnenie zmluvy nastane až po pridelení nenávratného finančného príspevku od štátnych organizácii alebo obce.

Príloha: rozpočet

V ..............., dňa................. V .................., dňa..................

za zhotoviteľa : za objednávateľa: